# **DECIZIA ETAPEI DE ÎNCADRARE**

## Nr. număr din 09.03.2017

Ca urmare a solicitării de emitere a acordului de mediu adresate de **OLAR DORIN ILIE**, cu sediul în com. Volovăţ, nr. 1338, judeţul Suceava, , înregistrată la APM Suceava cu nr. 997/06.02.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 3.03.2019, că proiectul ***Construire iaz 30 x 20 m*** propus a fi amplasat în com. muşeniţa, sat Văşcăuţi, jud. Suceava nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 1, lit. f;

 b) Lucrările propuse constau în:

- Investiţia va fi amplasată în com. Muşeniţa, sat Văşcăuţi, pe malul stâng al pârâului Găvanul, afluent de dreapta al râului Siret.

- Iazul proiectat nu este prevăzut cu baraj( nu barează vreo vale sau albie de pârâu); este un iaz în cuvetă naturală, fără baraj, cu taluzuri înierbate; panta taluzurilor va fi de 1:2.

- suprafaţa iazului la NNR = 500 mp

- volumul de apă la NNR= 724 mc

Alimentarea cu apă

- iazul va fi alimentat din pânza freatică, din izvoarele din zonă şi din precipitaţiile căzute pe suprafaţa bazinului de recepţie. Va mai colecta şi apele pluviale descărcate de pe acoperişul clădirii proprietate, prin intermediul unei conducte PVC 110 mm, L= 15 m;

 Evacuare ape uzate şi pluvial

- pentru evacuarea apei din iaz se montează o conduct de preaplin din PVC 110 mm, L= 40 m, cu descărcare în pârâul Găvanul.

- apele pluviale se vor scurge liber la teren. Pe lateral vestică a incintei se va amenaja un şanţ de pământ pentru descărcarea apelor pluvial de pe latura estică a incintei în pârâul Găvanul.

Lucrări pentru apărare împotriva inundaţiilor

-pentru apărarea împotriva inundaţiilor se va amenaja un dig perimetral din pământ compactat, pe malul stâng al pârâului Găvanul.

-digul va avea dimensiunile de: L= 110 m, lăţime coronament 1,60 m, înălţime 1,20 m, panta taluzurilor 1:2.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 - nu este cazul.

Condiţiile de realizare a proiectului:

 a) efectuarea lucrărilor va ţine cont de condiţiile de execuţie prevăzute de avizul de gospodărire a apelor;

 b) toate suprafeţele de teren afectate de lucrări vor fi redate la starea şi folosinţa iniţială;

 c) la punerea în funcţiune a obiectivului, titularul are obligaţia de a solicita şi obţine autorizaţia de mediu, în conformitate cu legislaţia de mediu în vigoare.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 **Ing. Constantin Burciu ing. Doru Cojocaru**